এ ক্ষেত্রে আওয়ামী লীগের অভিজ্ঞতা একটু ভিন্ন। আওয়ামী নেত্রী একজন অরাজনৈতিক ব্যক্তিত্বকে অনাহারের হুমকি দেখিয়ে প্রেসিডেন্ট বানিয়েছিলেন। দলীয় আদর্শে আস্থাশীল হলেও বিচারপতি শাহাবুদ্দিন আহমেদের মতো একজন অরাজনৈতিক ব্যক্তিত্বকে প্রেসিডেন্ট বানিয়ে সুধী মহলের প্রশংসা কুড়ায় আওয়ামী লীগ। কিন্তু পুরো সম্মান নিয়ে এই সম্মানিত মানুষটি অবসরে যেতে পারেননি। নিয়োগকারী দল থেকে তিনি বিশ্বাসঘাতক খেতাব নিয়ে অবসরে গিয়েছিলেন। তিনি ডা: বদরুদ্দোজা চৌধুরীর মতো আদব লেহাজজনিত কোনো ত্রুটি করেননি। তার কিছু নীতিগত অবস্থান নিয়োগকারী দলকে অস্বস্তিতে ফেলেছে, দলটির বিপক্ষে গেছে। কিন্তু পরের দুইজন প্রেসিডেন্ট শতভাগ বিশ্বস্ততা-ও আনুগত্যের সাথে দায়িত্ব পালন করে গেছেন কিংবা এখনো করছেন।